हवा का रुख बदला, हो सकती है बूंदा-बांदी
मौसम एक दो दिन ऐसे ही रहने की संभावना
पश्चिमी विक्षोभ के कारण मौसम बदल रहा है। हवा का रुख दक्षिण-पश्चिम होने से नमी आ गई है। इससे रविवार अौर सोमवार को आसमान पर बदली छाने के साथ-साथ बूंदा-बांदी या बारिश हो सकती है।
मौसम का मिजाज तेजी से बदल रहा है। दो-तीन दिन तक तेज गर्मी पड़ने के बाद अचानक से हवा का रुख बदल गया। शनिवार को तेज हवा चलने लगी। हवा में हल्की नमी का भी एहसास होने लगा। मौसम विज्ञानी एमके साहू के मुताबिक अफगानिस्तान और पाकिस्तान की तरफ से नर्म हवा चल रही है। इसे पश्चिमी विक्षोभ कहा जाता है। इस दिशा से नर्म हवा के आते ही उत्तर पश्चिम दिशा में चल रही का रुख दक्षिण-पश्चिम हो गया। इस वजह से मौसम में दो-तीन दिन नमी रह सकती है।
तापमान डिग्री सेल्सियस में
शुक्रवार के मुकाबले शनिवार को तापमान एक डिग्री कम था। शनिवार को तापमान 36.4 डिग्री था जो कि शनिवार को अधिकतम 35.5 डिग्री और न्यूनतम 21.0 डिग्री था। शनिवार को रात का तापमान अधिक होने से गर्मी लग रही थी। हालांकि ऐसा आसमान पर बदली होने की वजह से हुआ था।
तापमान अधिकतम न्यूनतम
बिलासपुर 35.5 21.0
पेंड्रारोड 33.9 16.5
अंबिकापुर 31.8 16.9
दुर्ग 35.4 17.6
राजनांदगांव 34.0 16.8
जगदलपुर 34.2 16.9
hin_Deva hin_Deva hin_Deva hin_Deva bho_Deva hin_Deva hin_Deva mai_Deva mag_Deva bho_Deva mai_Deva awa_Deva awa_Deva